લોકસભાની ચૂંટણી નજીક આવતાની સાથે જ હાર્દિક પટેલે ફરી ઉપવાસ આંદોલન શરૂ કરી દીધું હતું અને રાજકીય માથાંઓએ હાર્દિકને ટેકો આપતાં ભાજપ સરકારની પણ ઊંઘ હરામ થઈ ગઈ છે. ઉદ્ધવ ઠાકરેએ હાર્દિકને ઉપવાસને બદલે લડાઈ લડવાની સલાહ આપી હતી જ્યારે રાજીવ સાતવ, મમતા બેનરજી, પરેશ ધાનાણી, અરવિંદ કેજરીવાલ, જીજ્ઞેશ મેવાણી, અલ્પેશ ઠાકોર, પૂર્વ આઈપીએસ અધિકારી સંજીવ ભટ્ટ સહિતના લોકોએ હાર્દિક પટેલના ઉપવાસ આંદોલનને સમર્થન આપ્યું હતું. જો કે હાર્દિકને હાલ સોલા સિવિલમાં દાખલ કરવામાં આવ્યો છે અને તે પારણાં કરશે કે નહીં તે અંગે હજુ કંઈ સ્પષ્ટતા થઈ નથી. આ પણ વાંચો- હાર્દિક પટેલ ભાજપ માટે માથાનો દુખાવો કે ગુજરાતના રાજકારણનો નાયક